Albatros 206 | LekkeSlaap
Albatros 206 is in die kusdorpie Amanzimtoti geleë en bied gehalte-vakansieverblyf wat ideaal is vir 'n gesin of 2 paartjies wat saam reis. Die woonstel is teen die strand en bied 'n 180º see-uitsig. Die woonstel het 'n pragtige see-uitsig wat jy uit die gemak van die sitkamer kan sien.
Dié woonstel beskik oor 2 slaapkamers en het slaapplek vir 6 gaste. Die hoofslaapkamer het 'n koningingrootte-bed, lugversorging en 'n en suite-badkamer met 'n stort, toilet en wasbak. Die tweede slaapkamer het ook 'n koningingrootte-bed en 2 enkelbeddnes. Daar is 'n aparte badkamer met 'n bad, stort, wasbak en toilet. Albei slaapkamers het platskerm-TV's.
Die kombuis is volledig toegerus vir selfsorg met 'n yskas, oond, stoof, mikrogolf, 'n skottelgoedwasser, wasmasjien en tuimeldroër.
Neem asseblief kennis dat handdoeke, vadoeke en toiletpapier nie voorsien word nie.
Die sitarea het gemaklike sitplek vir 6 mense en daar is 'n TV met DStv en lei na 'n groot balkon.
Daar is 'n paadjie van die kompleks af wat lei na die strand wat 20 m ver is. Die kompleks bied ook 1 veilige parkeerplek (nie onderdak) per eenheid, 24 uur-sekuriteit en gemeenskaplike braaigeriewe.